text: [{"text_idx": "#000003", "text": "Sufyaan ibnu Abdullaah Rabbi irraa haa jaalatuu \u201cYaa Rasuulallaah, Islaama keeysatti waaniin si malee nama biraa hin gaafanne naaf himi.\u201dJe\u2019ee Rasuula gaafate. Rasuulli (SAW) \u201cRabbitti amane je\u2019i, eegasii irra gad dhaabbadhu (sabadhu)\u201dJe\u2019een. Sahiih Muslim"}, {"text_idx": "#000004", "text": "Dura Rabbitti amanuudha. San booda ammoo irratti gad dhaabbachuudha.Irra gad dhaabbachuun ykn irratti sabachuun waan lamaan ibsama.Karaa Rabbiin itti ajaje qabatanii sanirratti deemuudha.Karaa kanarra turuudha hanga duuti dhuftutti."}, {"text_idx": "#000005", "text": "Karaa Rabbii fi Rasuulli sallallaahu aleeyhi wasallam itti nu ajajanirra turuuf wanni nuti guuttachuu qabnu ikhlaasa. Ikhlaasa jechuun Rabbi qofa gabbaru, Rabbi qofaaf ibaadaa dalagu, Rabbi qofaaf jecha hamtuu inni irraa dhorge dhiisuudha."}, {"text_idx": "#000006", "text": "Nabiyyii sallallaahu aleeyhi wasallam jala deemuu: Ibaadaan Rabbiif jecha dalagan hundi karaa Rasuulli (SAW) dalage irratti tahuu qabdi. Waan Rasuulli (SAW) itti ajaje, akka inni ajajetti, akka inni dalagetti dalaguufi waan inni irraa dhorgerraa dhorgamuudha, sun jaalalaa Rasuulaaf qabnu mirkaneeysa. Niin jaaladha jechaa faallaa jaalallee dalaguun waan hin malle."}, {"text_idx": "#000007", "text": "Waan Rabbiin dirqama godhe dalaguufi waan haraamaa dhiisuu. Ibaadaa irratti gad dhaabbachuufi irratti sabachuuf hamtuu hunda irraa fagaatuufi dirqamoota hunda dalaguutu barbaachisa."}, {"text_idx": "#000008", "text": "Ilmii ykn beekkumsa qabaachuun ibaadarratti gad dhaabbachuuf murteeysadha. Rabbiin Nabiyyii isaa (SAW) beekkumsa naaf dabali je\u2019ii na khadhu je\u2019ee isa ajaje. Nabiyyii tahuu wajjiin wanni dabaltii akka inni kadhatu ajajame beekkumsa qofa."}, {"text_idx": "#000010", "text": "Rasuulli (SAW) akki je\u2019e \u201cIimaanni gabrichaa hin sabatu waan qalbiin isaa hin sabatiniin, qalbiin isaatis hin sabattu hanga arrabni isaa sabatuu (zikriidhaan)\u201dMusnad imaam Ahmad"}, {"text_idx": "#000012", "text": "Rabbiin iimaanarratti gad dhaabbachuu nuuf haa kennu."}]